यह परिवार अपने पिछले गमों को भुला भी नहीं पाया था कि एक और सदमा इस परिवार को लगा। कुछ साल पहले बाढ़ ने जगराना का घर छीन लिया और अब भूख, बेबसी के हालात ने बेटी को। छोटे लाल के परिवार को शारदा नदी ने बेघर कर दिया था। इसके बाद यह परिवार आकर निघासन कस्बे के नई बस्ती मोहल्ले में घास फूस का घर बनाकर रहने लगा था। करीब चार साल पहले छोटेलाल की मौत हो गई थी। परिवार की पूरी जिम्मेदारी जगराना पर आ गई थी। जगराना के चार बच्चे थे। बड़ी बेटी की शादी हो चुकी है, लेकिन उसकी शादी का कर्ज अभी भी जगराना चुका रही है।